        ROMÂNIA 





JUDEŢUL HARGHITA                                 
  ORAŞUL BORSEC
  CONSILIUL LOCAL

P R O C E S    V E R B A L 



     Încheiat azi    23 februarie  2021  , cu ocazia ședinței convocate în conformitate cu prevederile art.133(1) , art.155(1), lit.b), art.155(3), lit.b), Cap. VIII, art.196(1), lit.b) din Ordonanța de Urgență nr.57/2019 privind Codul Administrativ, iar materialul  ședinței a fost pus la dispoziția consilierilor cu respectarea prevederilor art.134(4), lit.d) prin E-mail . 


         Președintele ședinței ,   prezintă proiectul ordinei de zi , supus la vot a fost  aprobat cu unanimitate de voturi. 

                                Se supune la vot  procesul  verbal al ședinței anterioare  din data de 27 ianuarie 2021.

      
                                 Nefiind   obiecțiuni procesul verbal al ședinței ordinare din data de 27 ianuarie 2021  a fost aprobat cu unanimitate de voturi. 




Se trece la discutarea primului  punct al ordinei de zi, d-ul Ciupudean Nicolae Calin, preot ortodox, prezintă situația fostei biserici. Arată faptul că nu sunt bani pentru reabilitare și trebuie găsită o soluție în vederea conservării construcției.




Cel mai important ar fi refacerea gardului și efectuarea unor reparații exterioare. Interiorul construcției nu este așa deteriorată . Se dorește reabilitarea și transformarea în muzeu. Fiind monument istoric efectuarea unor lucrări se poate face numai cu respectarea legilor în vigoare din domeniu. A încercat obținerea de fonduri pentru efectuarea lucrărilor necesare dar nu a reușit. Parohia nu are fondurile necesare pentru efectuarea lucrărilor. 



         D-ul Balazs Tibor, pentru realizarea lucrărilor strict necesare este o posibilitate de a obține bani din partea Consiliului județean în cadrul unor proiecte. În situația de față trebuie încercat orice posibilitate de a obține bani pentru reabilitare. Este păcat, fiind o construcție veche  merită protejată ca și simbol pentru generațiile viitoare. 
                         Ciupudean Nicolae Calin, o să încerce toate posibilitățile pentru obținerea de fonduri și efectuarea unor lucrări strict necesare. Problema este că, orice cofinanțare are un procent propriu și dacă nu sunt bani nu are de unde aloca acele sume. 



      D-ul Bayka Gyula, sumele primite din partea consiliului să fie folosite pentru refacerea gardului și reabilitarea exterioară a clădirii. 
                        D-ul Balazs Tibor, sumele primite de la consiliu, pot fi folosite pentru întreținere.


     D-ul primar, în perioada 2021-2027 vor fi proiecte de restaurare a monumentelor istorice. Trebuie întocmite documentații în acest sens și când va fi cazul să fie depuse pentru cofinanțare. Încercăm ca din bugetul local să finanțăm refacerea gardului și efectuarea unor lucrări mărunte strict necesare în vederea prevenirii degradării. Este o idee bună ca după reabilitare , construcția să aibă destinația de muzeu.



    D-ul Balla Ferencz, sunt lucrări care se pot face prin efort propriu. Este necesar refacerea gardului , material lemnos avem, forță de muncă avem și trebuie realizată lucrarea. 



    D-ul primar, întreabă dacă construcția și terenul aferent este intabulat.
                      Ciupudean Nicolae Calin, în inventarul parohiei este evidențiat dar nu a fost intabulat din lipsă de fonduri. Arată faptul că nici noua biserică nu este intabulată tot din acest motiv. 



   Nefiind alte întrebări d-ul Ciupudean Nicolae Calin, preot ortodox, părăsește sala de ședințe.


  Se trece la discutarea următorului punct al ordinei de zi  și anume, aprobarea situației financiare din data de 31.12.2020.


   Materialul scris face parte integrantă din dosarul ședinței.



   D-ul primar, arată consiliului faptul că, anul 2020 am închis bine, fără probleme financiare iar anul 2021, după cum se vede va fi și mai bun. 

                      Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 18 /2021 



La următorul punct al ordinei de zi, este prezentat proiectul de hotărâre cu privire la vânzarea unui imobil construcție și teren aferent.



D-ul Markos Sandor,  în urma parcurgerii documentației de evaluare a reieșit faptul că sunt unele neconcordanțe față de prețurile de piață. Prețurile din expertiză sunt sub-evaluate de către expert. Prețul de piață pentru 1 mp., construit variază între 600-800 Euro care depinde de materialul folosit. 




D-ul Bayka Gyula, arată faptul că, valoarea reală a unui mp., construit în momentul de față este de 400 Euro/mp., care depinde de materialul folosit.



D-ul Maier Cristian, în urma celor prezentate arată faptul că, este posibil ca valoarea /mp., construit este mai mare decât 271 Euro, sumă ce a reieșit din documentația de evaluare.




D-ul Olteanu Petrică Ovidiu, întreabă, dacă este posibil vânzarea directă fără licitație.



D-na secretar,  prin derogare există posibilitate de valorificare directă ( art.355, art.363, art.364(1,2) din Ordonanța de Urgență nr.57/2019 privind Codul Administrativ)




D-ul Bayka Gyula, trebuie solicitat un aviz juridic ca să nu avem probleme în viitor.



D-ul primar, pentru legalitate răspunde d-na secretar , nu este nevoie de altfel de aviz. 




D-na secretar, înainte de a fi introdus pe ordinea de zi, proiectul a fost verificat și corespunde din punct de vedere a legalității și conformității.

                            Nefiind alte probleme de discutat pe marginea proiectului și a materialului  prezentat , se supune la  la vot proiectul  de hotărâre, rezultatul votului:

2 consilieri lipsă; ( Pepel Attila Arpad, Szabo Tibor) 

2 consilieri abținere ( Maier Cristian, Markos Sandor) (   în conformitate cu prevederile  art.139(10) din Ordonanța de urgență nr.57/2019 privind Codul Administrativ , abținerile se numără la voturile împotrivă)
6 voturi pentru ( Balla Ferencz, Olteanu Petrică Ovidiu, Balazs Tibor, Albui Istvan, Bayka Gyula, Moșneag Ana Maria) 



AVIZUL, consultativ întocmit în urma discuțiilor purtate în comisia buget finanțe a fost semnat de  d-na Moșneag Ana Maria și  d-ul  Olteanu Petrică Ovidiu
            nu a fost semnat de d-ul Maier Cristian, Szabo Tibor și Bayka Gyula 
       ART. 139

Adoptarea hotărârilor consiliului local
                   (1) În exercitarea atribuțiilor ce îi revin, consiliul local adoptă hotărâri, cu majoritate absolută sau simplă, după caz.
2. Prin excepție de la prevederile alin. (1), hotărârile privind dobândirea sau înstrăinarea dreptului de proprietate în cazul bunurilor imobile se adoptă de consiliul local cu majoritatea calificată definită la art. 5 lit. dd),

dd) majoritatea calificată - primul număr natural care este mai mare decât valoarea numerică rezultată în urma aplicării fracției/procentului stabilite/stabilit prin lege la totalul membrilor organului colegial stabilit în condițiile legii; 11


În urma rezultatul votului proiectul de hotărâre nr.19/2021 a fost respins  de consiliu.



Se va solicita revizuirea documentației de evaluare , clarificarea neconcordanțelor sesizate după care se va rediscuta în comisia de specialitate și va fi repus pe ordinea de zi al ședinței următoare. 

                 La următorul punct al ordinei de zi, sunt prezentate cele două proiecte de hotărâri de preluare teren atribuit în conformitate cu prevederile Legii nr.15/2003 de la :
1 Kapott Zoltan Imre, arătând faptul că nu are posibilitate financiară de a construi casă de locuit, cerere înregistrată sub nr. 138/2021,  lotul nr.3, nr. Cadastral  51878
2 Tamas Adrian Cristian, arătând faptul că din motive de sănătate nu poate construi casă de locuit,  cerere înregistrată sub nr. 157/2021,lotul nr.9, nr. Cadastral   51884 și concomitent 


Desfacerea contractului de închiriere nr.603/67/2018 Kapott Zoltan Imre               

Desfacerea contractului de închiriere nr.248/78/2018  Tamas Adrian Cristian.


D-ul Balazs Tibor , solicită verificarea și dacă este cazul  reconstituirea comisiei de atribuire teren în conformitate cu prevederile Legii nr.15/2003. Propune începerea procedurii de atribuire a terenurilor  altor tineri. 

                            Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 20 și 21 /2021 


 La următorul punct al ordinei de zi, este prezentat materialul cu privire la recunoașterea din chirii locuințe a  sumei cheltuită pentru reparații exterioare la un spațiu locativ din fondul locativ de stat strada Cimitirului nr.2. 



Au fost depuse două cereri -  Kopany Stefan - titular contract de închiriere  solicită recunoașterea sumei de 305,85  lei și - Vild Maria,  titular contract de închiriere  solicită recunoașterea sumei de suma de 305,85  lei



D-ul Bayka Gyula, este de acord cu recunoașterea din chirii locuințe sumele cheltuite pentru reparații exterioare și propune ca în viitor cei care efectuează astfel de lucrări, sumele cheltuite să fie recunoscute.

                           Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 22 /2021 
                          La următorul punct al ordinei de zi, este prezentat materialul cu privire la schimbarea temporară a destinației unor spații din incinta dispensarului uman Borsec, județul Harghita



Este prezentată adresa Instituției Prefectului Județului Harghita  nr.2507/2021, prin  care se solicită adoptarea unei astfel de hotărâri. 



În vederea înființării și amenajării centrului de vaccinare din orașul Borsec, județul Harghita, consiliul este de acord cu  schimbarea temporară a destinației unor spații  din incinta dispensarului uman Borsec, strada Carpați nr.8, parter în centru de vaccinare. 



D-ul primar, arată consiliului faptul că, centrul de vaccinare a fost dotat conform prevederilor legale și se așteaptă punerea în funcțiune propriu zisă. Centrele sunt puse în funcțiune etapizat iar când va fi efectiv funcțional o dată certă nu știe nimeni.  DSP a acordat  avizul  pentru funcționare. Punerea în funcțiune depinde și de dozele de vaccin  distribuite.  
                          Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 23 /2021 
                          La următorul punct al ordinei de zi, este prezentat materialul cu privire la modificarea Hotărârii Consiliului local orășenesc Borsec nr.94/2020 privind aprobarea impozitelor și taxelor locale aplicabile în anul 2021. 




Se completează  art.1 din  Hotărârea Consiliului local  nr.94/2020 privind stabilirea impozitelor şi taxelor locale pentru anul 2021 prin introducerea unui aliniat, care va avea următorul cuprins: 




- art.459(3) -  În cazul clădirilor cu destinație mixtă, când proprietarul nu declară la organul fiscal suprafața folosită în scop nerezidenţial, potrivit alin. (1) lit. b), impozitul pe clădiri se calculează prin aplicarea cotei de 0,3% asupra valorii impozabile determinate conform conform art. 457 
                                Se completează  pagina 2 din anexa nr.1 lângă  Hotărârea Consiliului local  nr.94/2020 privind stabilirea impozitelor şi taxelor locale pentru anul 2021, după poziția 4 se introduce o poziție cu indicarea procentului stabilit prin art.459(3) din  Legea   nr.296/18 decembrie 2020 pentru modificarea și completarea Legii nr. 227/2015 privind Codul fiscal.                         


              Celelalte prevederi din  Hotărârea Consiliului local orășenesc Borsec nr.94/2020 privind impozitele și taxele locale aplicabile în anul 2021 și din anexa nr.1, rămân aplicabile.
                             Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 24 /2021 
                          La următorul punct al ordinei de zi, este prezentat materialul cu privire la două proiecte procedurale.



       D-na secretar, prezintă adresa Instituției Prefectului Județului Harghita prin care se solicita modificarea/completarea Hotărârii Consiliului local orășenesc Borsec nr.99 și 108/2020, adoptată în ședința  extraordinară  din data de 17 decembrie  2020.
Hotărârea nr.99/2020, prin care a fost abrogat Hotărârea nr.61/2020, nu a produs efecte juridice și se revocă nu se abrogă.

Hotărârea nr.108/2020, se completează preambulul  hotărârii cu Ordinul ANCPI nr. 1207 din 22 aprilie 2020 privind modificarea şi completarea Regulamentului de avizare, recepție şi înscriere în evidențele de cadastru şi carte funciară, art.41(3), lit.b)  din Legea cadastrului şi a publicității imobiliare nr. 7/1996, republicată,  modificată prin Legea 105/2019 , celelalte prevederi rămân aplicabile. 
                          Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 25 și 26 /2021 


      D-ul primar, prezintă consiliului necesitatea modificării art.1 și 2 din Hotărârea Consiliului local orășenesc Borsec nr.93/2020, prin actualizarea cheltuielilor eligibile, neeligibile, contribuție proprie precum și contribuția de 2% din valoarea eligibilă a proiectului de  ” Lucrări de reabilitare în vederea creșterii performanței energetice a primăriei din orașul Borsec,”. 

Hotărârea Consiliului local orășenesc Borsec nr.93/2020,
                            Art.1.    Se aprobă modificarea art. 2 din   Hotărârea Consiliului local orășenesc Borsec nr.82/10.07.2018 după cum urmează:




      - Se aprobă valoarea totală a proiectului „Lucrări de reabilitare în vederea creșterii performanței energetice a primăriei din orașul Borsec”, în cuantum de 1.160.832,52  lei (inclusiv TVA), din care total eligibil 740.473,15 lei iar totalul de neeligibil este de 420.359,37 lei.


        Art.2.
 Se aprobă modificarea art. 3 din   Hotărârea Consiliului local orășenesc Borsec nr.82/10.07.2018 după cum urmează:
                                 -  Se aprobă contribuția proprie în proiect de  420.359,37, reprezentând achitarea tuturor cheltuielilor neeligibile ale proiectului, cât și contribuția de 2% din valoarea eligibilă a proiectului, în cuantum de 14.809,48 lei, reprezentând cofinanțarea proiectului „Lucrări de reabilitare în vederea creșterii performanței energetice a primăriei din orașul Borsec”
Hotărârea Consiliului local orășenesc Borsec nr.19/2021, în urma modificării va avea următorul cuprins: 

                  Art.1.    Se aprobă modificarea art. 1 din   Hotărârea Consiliului local orășenesc Borsec nr.93/19.11.2020 după cum urmează:




      - Se aprobă valoarea totală a proiectului „Lucrări de reabilitare în vederea creșterii performanței energetice a primăriei din orașul Borsec”, în cuantum de 1.160.832,52  lei (inclusiv TVA), din care total eligibil 750.062,97 lei iar totalul de neeligibil este de 410.769,55 lei.


        Art.2.
 Se aprobă modificarea art. 2 din   Hotărârea Consiliului local orășenesc Borsec nr.93/19.11.2020 după cum urmează:
                                 -  Se aprobă contribuția proprie în proiect de  410.769,55 reprezentând achitarea tuturor cheltuielilor neeligibile ale proiectului, cât și contribuția de 2% din valoarea eligibilă a proiectului, în cuantum de 15.001,27 lei, reprezentând cofinanțarea proiectului „Lucrări de reabilitare în vederea creșterii performanței energetice a primăriei din orașul Borsec”


       Art.3.  Cu data prezentei hotărâri se abrogă prevederile art.1 și 2 din  Hotărârea Consiliului local orășenesc Borsec nr. 93/19.11.2020 privind  modificarea unor prevederi  prin actualizarea cheltuielilor din Hotărârea Consiliului local orășenesc Borsec nr.82/10.07.2018 privind aprobarea  proiectului  de    ” Lucrări de reabilitare în vederea creșterii performanței energetice a primăriei din orașul Borsec” 
    Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 19 /2021 
DIVERSE:



D-ul Maier Cristian, arată consiliului faptul că, în ședința trecută a fost discutat găsirea unui amplasament pentru amenajarea unui depozit lemne. Spre fosta mină există suprafață de teren adecvat pentru realizarea  depozitului.




D-ul primar, zona respectivă urmează ca în interval de 4-5 ani să fie sistematizată prin realizarea unui parc industrial. Pe perioada respectivă este posibil amenajarea depozitului după care trebuie găsită o altă locație . 




D-ul Balla Ferencz,  proiectele sunt necesare dar nu tot depinde de proiect. Este de părere că trebuie ascultat și dorința oamenilor care sesizează diferite neajunsuri care pot fi rezolvate și fără proiecte. Ca exemplu arată refacerea podului din strada Mândra, efectuarea de curățenie și împrejmuire sera de flori, văzut dacă este uzual și dacă nu demolat,  curtea primăriei curățată, curățirea etapizată a localității, rezolvarea vizibilității în curba din centrul civic al localității, multe lucrări mărunte  care se pot rezolva fără proiecte grandioase iar oamenii vor vedea că  îi pasă conducerii, de aspectul general al orașului. 



  D-ul Markos Sandor, la sera de flori atelierele sunt necesare, nu trebuie demolate, trebuie curățită și împrejmuită zona, trebuie să ne gândim și la alte lucruri nu numai la terenuri de joacă.  Pe vremuri sera de flori producea profit, se cultivau răsaduri de flori pentru oraș și se și vindea la cerere.



  D-ul primar, cea mai mare problemă este găsirea unui specialist în horticultură, care să dorească să și facă ceva.  



  D-ul Markos Sandor, putem întreba pe băiatul d-nei Kollo Eva dacă nu dorește să vină acasă și să preia administrarea serei, atât el cât și soția sunt de specialitate. 



   D-ul primar,   arată faptul că, orice lucrare are nevoie de proiect, acorduri și avize. Refacerea podului în așa fel ca să fie și funcțional costă foarte mult. Prima dată trebuie văzut ce dorim să  realizăm, ce putem face din surse proprii și pentru ce trebuie întocmite documentații de finanțare.



  Cu privire la stațiile de autobuz, discutate în ședința anterioară,  d-ul Maier și Olteanu au găsit o firmă care confecționează astfel de stații estetice la suma de 7600 lei. Trebuie văzut și achiziționate cele trei stații.


   Se arată faptul că, localnicii din stațiune nu întrețin gospodăriile cum ar trebui, acest fapt este sesizat de turiștii care plimbă în zonele respective. Este nevoie de trimiterea unor adrese în acest sens, pentru luarea de măsuri, respectiv curățirea zonei proprietății. 

                  D-ul Olteanu Petrică Ovidiu, a auzit că, va fi amenajat un patinoar. Întreabă când se termină lucrările la baza de tratament și când urmează să fie pusă în funcțiune.



D-ul primar, cu privire la baza de tratament nu se hazardează cu indicarea unei  date precise, se lucrează și se dorește terminarea cât mai repede. Cu privire la patinoar este inclus în proiectul ”parc agrement” care va fi realizat la pârtia de schi și va fi un patinoar artificial. 



D-ul Bayka Gyula, solicită ca, studiul de fezabilitate a proiectului să fie pus la dispoziția consilierilor pentru consultare și corectarea unor eventuale neconcordanțe. 
                  D-ul primar, Studiul de fezabilitate a fost deja aprobat de consiliu și a intrat în faza de proiectare.


Arată consiliului faptul că, o dată cu venirea primăverii se dorește sistematizarea zonei dintre  bloc E1 strada Carpați și bloc E3 strada Pietrii. Nu va fi ușor să convingi oamenii dar, trebuie început, după care poate fi prezentată celorlați ca și model ce trebuie urmat într-o comunitate civilizată. Este necesar luarea unei decizii cu privire la centrala termică de la blocul E1 strada Carpați. Ideal ar fi transformarea în spații locative . Trebuie făcut un proiect și transformată centrala în 6-8 spații de locuit. 



D-ul Balla Ferencz,  este o idee bună, dar trebuie văzut cum o să curățăm. Este plin de gunoi spațiul respectiv, iar zona este plină de construcții provizorii , nu există loc pentru scoaterea murdăriei în vederea reamenajării.



În continuare s-a discutat  despre probleme gospodărești ale localității, găsirea de soluții pentru rezolvarea unor probleme actuale, precum și pregătirea pentru începerea lucrărilor necesare la venirea primăverii.  
                 Nefiind alte probleme de discutat, ședința se declară închisă.

                 Drept pentru care s-a încheiat prezentul proces verbal spre cele legale.
        SECRETAR GENERAL ,



       PREŞEDINTELE ŞEDINŢEI,
    Moldován Kémenes Ildikó Anna  


             Moșneag Ana Maria
